=== Slottet i 1700-tallet ===
Også Frederik IV lod en del sale forandre og indrettede bl.a. et spejlgalleri. I [[1716]] havde Frederiksborg besøg af [[Peter den Store]], som med sin [[kårde]] morede sig med at bore hul i et pragtfuldt mosaikbord i bedestolen. Men endnu mere radikalt gik man til værks i [[Christian 6.|Christian VI's]] tid. Slottets ydre fik en gennemgribende restauration; dog må det med taknemmelighed fremhæves, at man til dels respekterede det een gang givne. I det indre derimod foretoges omfattende forandringer. Man fandt med rette, — på grund af mangelen på indbyrdes forbindelse mellem de forskellige fløje og værelser — at slottet ikke svarede til den ''"itzige tids Smag og Levemaade"'', og ved opførelsen af gange og trapper, nye døre osv. forandredes mange af rummene og deres udsmykning. Ringridningsporten blev i 1736 ombygget af hofbilledhugger [[Diderik Gercken]], som også skabte en helt ny indgangsportal til slottet. På den højeste terrasse i slotshaven lod Christian VI [[1745]] opføre det "kinesiske hus", der senere tjente [[Sophie Magdalene af Brandenburg-Kulmbach|hans gemalinde]] som enkesæde om sommeren, men blev nedbrudt [[1769]].<ref name="Trap132"/> Det var tegnet af [[Nicolai Eigtved]] i [[rokoko]]stil og er – ligesom i øvrigt slottet – gengivet i [[Lauritz de Thurah]]s ''[[Den Danske Vitruvius]]''.
[[Fil:Chinese pavilion at Frederiksborg.jpg|thumb|left|Det kinesiske hus]]
[[Fredensborg Slot]] og [[Hirschholm Slot]] bragte imidlertid Frederiksborg af mode. Efter Frederik IV's tid benyttedes det egentlig kun som kroningsslot, og alle arve-enevoldskongerne er kronede der med undtagelse af [[Christian 7.|Christian VII]]. [[Frederik 5.|Frederik V]] blev her viet til sin anden dronning, [[Juliane Marie af Braunschweig-Wolfenbüttel|Juliane Marie]], [[8. juli]] [[1752]]. Det var kun ubetydelige forandringer og istandsættelser, der blev foretaget i det næste århundrede; slottet blev meget sjældent beboet af kongerne, kun i jagttiden kunne der være liv på slottet; især var det Christian VII, der både som prins og konge samlede muntre jagtselskaber på Frederiksborg.<ref name="Trap132"/> I [[1778]]-[[1783|83]] blev slottet dog gennemgående repareret af den pietetsfulde [[hofbygmester]] [[C.F. Harsdorff]].
Historie Kemi Bygninger,_konstruktioner_og_anlæg Vand Arkitektur